Χάρης Παπαγεωργίου

Ο Χάρης Παπαγεωργίου είναι πρώην διεθνής καλαθοσφαιριστής και προπονητής γεννημένος στις 26 Μαρτίου 1953. Με ύψος 1,95 π. αγωνιζόταν στη θέση του σμολ φόργουορντ. Υπήρξε δεινός σουτέρ και σκόρερ και αναδείχθηκε 2 φορές πρώτος σκόρερ στο ελληνικό πρωτάθλημα . Από τις 27 Μαρτίου 2018 διατελεί Πρόεδρος και Διευθύνων Σύμβουλος του Διοικητικού Συμβούλιο της ΚΑΕ Άρης με απόφαση της διοίκησης Γουλιέλμου. Στις 2 Ιουλίου 2025 πήρε την θέση του προέδρου της ΚΑΕ Άρης ο Ρίτσαρντ Σιάο.

 Καριέρα 
Ξεκίνησε την καριέρα του το 1965 από την Αναγέννηση και στη συνέχεια αγωνίστηκε από το 1971 στον Άρη. Το 1973 ήταν ο 3ος σκόρερ του πρωταθλήματος και το 1975 ο 2ος. Για πρώτη φορά κατέκτησε την πρώτη θέση των σκόρερ το 1976 σημειώνοντας 723 πόντους σύνολο.

Το 1979 αναδείχθηκε πρώτος σκόρερ με 924 πόντους σύνολο και ήταν ο ηγέτης του Άρη στην κατάκτηση του πρωταθλήματος που ήταν το δεύτερο στην ιστορία του συλλόγου 49 χρόνια μετά το πρώτο. Ο Παπαγεωργίου τη χρονιά εκείνη σημείωσε μέσο όρο σκοραρίσματος κοντά στους 40 πόντους και εκτός αυτού υπήρξε εξίσου ικανός στα αμυντικά καθήκοντά του παρουσιάζοντας επιδόσεις ολοκληρωμένου καλαθοσφαιριστή.Αθλητική Ηχώ 21 Μαρτίου 1979 
Κατά το τέλος της περιόδου 1978-79 έπαθε μερική αποκοπή αχίλλειου τένοντα και έμεινε εκτός γηπέδων για τρία χρόνια.Περιοδικό Τρίποντο, τεύχος 126, 9 Απριλίου 1991 σελ.29 Ο τραυματισμός αυτός τερμάτισε την άνοδο της καριέρας του σε ηλικία 26 ετών και δεν κατάφερε να έχει ξανά πρωταγωνιστικό ρόλο.

Από το 1983 έως το 1985 αγωνίστηκε στο Φαίακα Κέρκυρας. Επέστρεψε στον Άρη το 1985 και κατέκτησε 2 ακόμη πρωταθλήματα το 1986 και το 1987.Οι τίτλοι του Άρη arisbc.gr Το 1987 αποκτήθηκε από τον Ηλυσιακό.Αθλητική Ηχώ 2 Οκτωβρίου 1987

 Εθνική Ελλάδος 
Αγωνίστηκε με την Εθνική Ελλάδος σε 82 αγώνες και σημείωσε 886 πόντους (10,8 μ.ο.) και με την Εθνική Εφήβων με την οποία σε 23 αγώνες σημείωσε 383 πόντους (16,7 μ.ο.). Συμμετείχε σε 3 διοργανώσεις Ευρωμπάσκετ το 1973, το 1979 και το 1981. Ρεκόρ πόντων του ήταν οι 37 το 1977 απέναντι στη Βουλγαρία.

 Καριέρα μάνατζερ 
Μετά το τέλος της αθλητικής του σταδιοδρομίας ανέλαβε το ρόλο του τεχνικού μάνατζερ στον Άρη και ασχολήθηκε με τις μεταγραφές στην ελληνική και την ξένη αγορά. Στις 13 Απριλίου 1991 ο Άρης για να τιμήσει τα 14 χρόνια που υπηρέτησε το σύλλογο από τα 17 συνολικά της καριέρας του διοργάνωσε φιλικό αγώνα με αντίπαλο ομάδα Ολ σταρς. Την ομάδα των ολ σταρ αποτελούσαν οι Ντέιβις, Τζόρνταν, Χάρισον, Χάντσον, Ίνγκραμ, Μπλάκγουελ, Γίαργουντ, Φασούλας, Χριστοδούλου, Μπρούγος.

 Τίτλοι 
 4 Πρωταθλήματα Ελλάδας: 1979, 1983, 1986, 1987
 1 Κύπελλο Ελλάδας: 1987
 2 Τίτλοι πρώτου σκόρερ Α' Εθνικής: 1976, 1979

 Παραπομπές 

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Ευρωμπάσκετ 1979
Κατηγορία:Καλαθοσφαιριστές Ευρωμπάσκετ 1981
Κατηγορία:Σμολ φόργουορντ